คือประจำเดือนพึ่งหมดไปเมื่อวันอาทิตย์ที่ผ่านมา จะเป็นไปได้รึเปล่าคะว่าอาการคัดตึงสามารถเป็นได้หลังรอบเดือน หรือว่าเป็นได้ช่วงก่อนรอบเดือนมาคะ ปล.ปกติช่วงก่อนมีรอบเดือนหลายครั้งก็ไม่มีอาการคัดตึงนี้ค่ะ
สวัสดีค่ะ อาการคัดเต้านมนั้น สาเหตุหนึ่งเป็นผลจากการเปลี่ยนแปลงของฮอร์โมน ดังนั้น จึงสามารถพบอาการนี้ได้ในช่วงก่อนมีประจำเดือนมา ซึ่งระดับฮอร์โมนเอสโตรเจนมีการเพิ่มสูงขึ้นอย่างรวดเร็ว แต่นอกจากช่วงนี้ หากระดับฮอร์โมนมีการเปลี่ยนแปลง ก็อาจทำให้มีการคัดตึงได้เช่นกันนอกจากการเปลี่ยนแปลงของฮอร์โมนแล้ว ก็อาจเกิดจากสาเหตุอื่นๆ ได้ เช่น การทานยาบางชนิด รวมถึงสมุนไพร อาหารเสริมต่างๆ หรือเกิดจากมีการอักเสบของเนื่อเยื่อเต้านม มีซีสต์ในเต้านม รวมถึงอาจเกิดจากการมีความเครียด วิตกกังวลก็ได้ เป็นต้นแนะนำควรสังเกตอาการไปก่อน หากอาการเป็นต่อเนื่องหลายวัน หรือมีเจ็บ ปวด หรือคลำได้ก้อนในเต้านมร่วมด้วย ก็ควรไปพบแพทย์เพื่อหาสาเหตุค่ะ